**Harvardski stil citiranja**

**Citati u tekstu:**

* originalni autor/ka: (Hampton 2018, str. 64) ili “Kako Hempton[[1]](#footnote-1) (2018, str. 64-67) navodi … ”
* ukoliko ne postoji datum publikacije: (Hampton n.d, str. 64)
* navođenje navedenog teksta: (Moore 1998, str. 26; nav. prema: Maxwell 1999, str. 25)[[2]](#footnote-2) ili “Mur (nav. prema: Maxwell 1999, str. 25) tvrdi da …”
* dva autora/ke: (Hinton & Hjorth 2012, str. 4)
* tri ili više autora/ki: (Adorno i dr. 1950, str. 50)
* navođenje onlajn izvora: “Institut u Sofiji (Open Society Institute Sofia 2018, str. 3) pozicionira Crnu Goru…”

**Lista referenci:**

* Popis korišćene literature je na posljednjoj stranici Vašeg rada
* Navodite **sve** izvore korišćene u radu
* Izvore navodite abecednim redosljedom prema prezimenu autora/ke
* Internet izvore navedite odvojeno od ostale literature

**Navođenje referenci:**

* Štampane knjige:

prezime autora/ke, inicijal(i). (godina izdavanja) *naslov knjige*, mjesto izdavanja: izdavač.

**Primjer:** Harcup, T. (2015) *Journalism: principles and practice*, New York: Sage.

* Elektronske knjige:

Hinton, S. & Hjorth, L. (2013) *Understanding social media*, New York, Sage, url: <http://sk.sagepub.com/books/understanding-social-media> (pristupljeno 10. oktobra 2019. godine).

* Članci u štampanim časopisima:

prezime autora/ke, inicijal(i). (godina izdavanja) naslov članka, *naslov časopisa*, (broj časopisa), broj stranice(a).

**Primjer:** Valenzuela, S. (2013) Unpacking the use of social media for protest behavior: The roles of information, opinion expression, and activism, *American Behavioral Scientist*, (7), str. 920-942.

* Članci u elektronskim časopisima:

Örnebring, H. (2013) Anything you can do, I can do better? Professional journalists on citizen journalism in six European countries, *International Communication Gazette*, (1), str. 35-53, url: <https://www.researchgate.net/publication/258137502_Anything_you_can_do_I_can_do_better_Professional_Journalists_on_citizen_journalism_in_six_European_countries> (pristupljeno 13. oktobra 2019. godine).

* Ostali internet izvori:

Open Society Institute Sofia (2019) *The bridge to business is through education*, url: <https://osis.bg/?p=3243&lang=en> (pristupljeno 15. septembra 2019. godine).

**Izvori:**

Cavangah, J. & Kirby, P. (2014) *Piši pravilno: vodič za Harvardski („autor-datum“) sistem navođenja referenci*, Univerzitet Crne Gore, Podgorica.

Ministarstvo prosvjete i nauke (2009) *Pravopis crnogorskoga jezika i rječnik crnogorskoga jezika (pravopisni rječnik)*, Podgorica.

**Internet izvori:**

The University of Sidney Library (n.d) *Your guide to Harvard style referencing*, url: <https://library.sydney.edu.au/subjects/downloads/citation/Harvard_Complete.pdf> (pristupljeno: 3. novembra, 2019. godine).

1. Prema Pravopisu crnogorskoga jezika riječi stranog porijekla se u tekstu pišu onako kako se izgovaraju - u ovom slučaju Hampton je Hempton, ali izvorno ime autora/ke navodite u referencama (Pravopis crnogorskoga jezika 2010, str. 35). [↑](#footnote-ref-1)
2. U ovom slučaju u referencama navodite djelo Maksvela, a ne Mura, budući da je Maksvel Vaš primarni izvor. [↑](#footnote-ref-2)